NaiveNeuron/SloPal huggingface dataset:
L. Miklós, poslanec: (2009-06-30):
A práve o toto ide, pán Štefanec, presne, skoro ste odhadli, nie 10 %, ale 12 % ide na obce, a preto som povedal, že podporím každý návrh, ktorý bude o tom, že treba zvýšiť podiel objemu peňazí, ktorý ide práve na separovaný zber do obcí, ale tento podiel je nutné generovať tam, kde vznikajú tie odpady a tie odpady vznikajú v obciach, ale sa vyrobili tie komodity, ktoré raz budú odpadmi inde ako v obciach. A presne o to ide, pani Tkáčová. Preto nepozberali, preto to zosypali dokopy, lebo už neboli ochotní tí spracovatelia platiť ani korunu za tie komodity. Ale keby obce mali dostatok peňazí na to, tak by ani nežiadali peniaze od spracovateľov. A spracovateľ by to zobral. Ale to je celý rad iných otázok, to som kritizoval, že to je proste trhový mechanizmus, ktorý nevyhovuje pre separovaný zber. Takže znovu ale len chcem potvrdiť, že to je veľmi komplikovaný okruh. Každá komodita je iná. Aj vy ste spomenuli elektroodpad. Nie tak, samozrejme, že občan to zaplatí dvakrát vo všetkých prípadoch. Vo všetkých prípadoch. Či to bude kolektívny systém, či Recyklačný fond. Takže poďme... (Prerušenie vystúpenia časomerom.)
Hort, Milan, podpredseda NR SR (2010-12-07):
Ďalej s faktickou poznámkou vystúpi pán poslanec Igor Matovič. Nech sa páči.
Číž, Miroslav, podpredseda NR SR (2015-06-18):
Faktické poznámky majú poslanci Susko, Muňko, Martvoň, Kadúc. Ak je to všetko, uzatváram možnosť prihlásiť sa s faktickou poznámkou. Slovo má pán poslanec Susko.
Sulík, Richard, predseda NR SR (2011-05-17):
Ďakujem. S faktickou poznámkou sa prihlásil jeden poslanec. Uzatváram možnosť. A slovo má pán poslanec Saloň.
Mikloško, Jozef, poslanec NR SR (2014-12-11):
Ďakujem. Ja vychádzam zo svojej len päťdesiatročnej skúsenosti v tejto inštitúcii, ktorá sa volá manželstvo, a som presvedčený, že tento zákon nemá šancu tu prejsť. Objavil sa vždy ako kométa, ale zase uletí do vesmíru. Problém, tematika rozvodov je omnoho komplikovanejšia, ako sa tuná, samozrejme, predstavuje. Ja som žil dlhšie v Taliansku. A si myslím, že naozaj rozvody treba skôr sťažiť, ako uľahčiť, z rôznych dôvodov, o tých tu nemôžem teraz hovoriť. Taliani hovoria aj vtipne, že jedna žena je málo, dve je mnoho, aj to je trocha pravda. Ale mimoriadne sťažujú rozvod, ktorý je veľmi drahý a veľmi dlhodobý a skutočne málokto si to aj dovolí, odváži sa. Aj toto je jeden z dôvodov pre ľudí, ktorí si myslia, že rozvod je proste naozaj vstúpenie do nejakej inštitúcie a vzápätí z nej vystúpenie. Dnes je koncert Úsmev ako dar, kde deti z detských domovov spolu so známymi spevákmi budú vystupovať v Inchebe. Tých detí je dnes tu 5-tisíc. Sú to siroty žijúcich rodičov, väčšinou z rozvrátených manželstiev. Tí rodičia necítia za ne zodpovednosť, nevedeli, nemohli alebo nechceli sa o ne starať, a je na nich veľmi vážna zodpovednosť, aby to takto dopadlo. Ja si myslím, že mal by tu byť práve zákon, ktorý by prinútil mladých ešte pred manželstvom ich informovať o všetkom, čo ich v manželstve čaká, kde by museli chodiť na kurz ‒ psychológ, pedagóg, sexuológ, teológ a tak ďalej, až po týchto štempľoch by potom mohli ísť do manželstva, aby vedeli, čo ich tam čaká. Lebo dnešní mladí to vôbec nevedia. V Rusku je taká situácia, som počul, že ani nezapisujú tých ľudí, čo sa sobášia, rok im dajú šancu, ale nezapisujú. Tri mesiace počkajú a potom ich zapíšu, lebo vedia, že prídu. Téma je dobrá, ale jej riešenie je veľmi zlé. Ďakujem.
Suja, Miroslav, poslanec NR SR (2022-03-22):
Ďakujem za slovo. Pán predsedajúci, vážení kolegovia, kolegyne, tu sa, tu sa aplikujú tie zmeny, ktoré sme zaviedli priamo do predchádzajúceho ústavného zákona, osobitným predpisom definujúcim minimálne stredné vzdelanie a v tomto prípade rozumieme zákon Národnej rady Slovenskej republiky č. 245/2008 Z. z. o výchove a vzdelávaní (ďalej len „školský zákon“) a zmene a doplnení niektorých zákonov v znení neskorších predpisov (ďalej len „školský zákon“). To je na úvod všetko. Viac sa vyjadrím k rozprave, do ktorej sa hlásim ako prvý.
B. Bugár, podpredseda NR SR: (2003-05-22):
Otváram ďalší, a to posledný bod písomné odpovede členov vlády Slovenskej republiky na interpelácie poslancov Národnej rady Slovenskej republiky písomne podané predsedovi Národnej rady Slovenskej republiky do 30. apríla 2003 , ktoré ste dostali ako tlač 237. Z dôvodu prehľadnosti prosím poslancov, aby pri svojom vystúpení uviedli číslo, pod ktorým  sa odpoveď člena vlády v tlači 237 nachádza. Otváram teda rozpravu k tomuto bodu a pýtam sa, či sa hlási niekto do rozpravy k tomuto bodu programu. Konštatujem, že nie je to tak, preto vyhlasujem tento bod programu za skončený. Zároveň, vážené panie poslankyne, páni poslanci, končím rokovanie 12. schôdze Národnej rady Slovenskej republiky, teda vyhlasujem 12. schôdzu za skončenú. Ďakujem pekne a dovidenia na 13. schôdzi. (Rokovanie 12. schôdze NR SR sa skončilo o 16.04 hodine.)
Kollár, Boris, predseda NR SR (2022-12-06):
Otváram rozpravu v rámci tretieho čítania . Hlási sa niekto do rozpravy? Ak nie, vyhlasujem rozpravu za skončenú. Pristúpime k hlasovaniu o návrhu zákona ako celku. Pán spoločný spravodajca, prosím, uveďte odporúčanie gestorského výboru.
Hrnčiar, Andrej, podpredseda NR SR (2020-02-21):
Pani poslankyňa Gaborčáková.
Bugár, Béla, podpredseda NR SR (2016-11-24):
Na vystúpenie pani poslankyne s faktickými poznámkami šiesti. Končím možnosť sa prihlásiť do faktických poznámok. Ešte predtým mi dovoľte privítať na balkóne študentov z gymnázia z Bratislavy na Českej ulici. Buďte vítaní! (Potlesk.) Takže pani poslankyňa Gaborčáková.
Bugár, Béla, podpredseda NR SR (2017-03-23):
Nech sa páči, prezentujme sa a hlasujme. (Hlasovanie.) Prítomných 142 poslancov, za 127, zdržalo sa 14, 1 nehlasoval. Konštatujem, že aj to uznesenie sme schválili. Teraz prosím pána poslanca Janckulíka, aby ako spravodajca uvádzal hlasovanie v prvom čítaní o vládnom návrhu zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia (tlač 425). (Hlasovanie o vládnom návrhu zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 442/2002 Z. z. o verejných vodovodoch a verejných kanalizáciách a o zmene a doplnení zákona č. 276/2001 Z. z. o regulácii v sieťových odvetviach v znení neskorších predpisov , tlač 425.)
Kollár, Boris, predseda NR SR (2022-10-05):
Prosím, prezentujme sa a hlasujme. (Hlasovanie.) Prítomných 132 poslancov, za 130, nehlasovali 2. Konštatujem, že sme schválili návrh novely zákona č. 338/2000 Z. z. o vnútrozemskej plavbe. Pokračujeme hlasovaním o bode 114 schváleného programu, ktorým je druhé čítanie o vládnom návrhu o poplatkoch za znečisťovanie ovzdušia. Je... (Reakcie z pléna.) Prosím vás pekne, spravodajcov chcem požiadať, aby ste toto osobitne hlásili na organizačné. Nie sú schopní to všetko zvládnuť a zachytiť. Ďakujem. Teraz budeme hlasovať v druhom čítaní o návrhu poslankýň Hatrákovej a Hajšelovej na vydanie zákona, ktorým sa mení a dopĺňa Trestný poriadok, tlač 1032, bod 115 schváleného programu. Spoločným spravodajcom je člen ústavnoprávneho výboru poslanec Miloš Svrček, prosím ho, aby hlasovanie uvádzal. (Hlasovanie o návrhu poslankýň Národnej rady Slovenskej republiky Kataríny Hatrákovej a Petry Hajšelovej na vydanie zákona, ktorým sa mení a dopĺňa zákon č. 301/2005 Z. z. Trestný poriadok v znení neskorších predpisov , tlač 1032.)
Danko, Andrej, podpredseda NR SR (2024-04-16):
Ďakujem, pán poslanec. Na vystúpenie pána poslanca žiadna faktická. Pokračujeme v rozprave. Pán poslanec Blcháč, nech sa páči.
Sulík, Richard, predseda NR SR (2011-06-02):
Ešte poprosím, pán Galbavý, bez mikrofónu, prosím vás, nevykrikujte. Poprosím ešte na 20 sekúnd, lebo bol skrátený čas faktickej poznámky mojím úvodom. Nech sa páči, ešte môžte dokončiť myšlienku, pán Galbavý.
Vaľová, Jana, poslankyňa NR SR (2017-09-12):
Vážený pán predsedajúci, prosím, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Danko, Andrej, podpredseda NR SR (2024-04-24):
Poslankyňa Kramplová.
Grendel, Gábor, podpredseda NR SR (2022-12-19):
Otváram rozpravu, do ktorej som dostal jednu písomnú prihlášku od pani poslankyne Zemanovej za poslanecký klub strany SaS. Takže nech sa páči, pani poslankyňa Anna Zemanová, máte slovo.
Blaha, Ľuboš, podpredseda NR SR (2024-02-08):
Nech sa páči, pán premiér.
Jurinová, Erika, poslankyňa NR SR (2017-09-08):
Ďakujem. Myslím, že veľmi dobre to vystihol pán poslanec Štarchoň. Možnože aj vlastne vysvetlenie toho, čo ste, pán Podmanický, hovorili vy. Každopádne ste pri vláde od roku 2006. Je to tak? Je to tak. Je naozaj komické, až komické, že teraz idete robiť všetko pre to a je, zopakujem to, je pred VÚC-kárskymi voľbami, kde ste nasáčkovaní všetci kandidáti na županov. Teraz prichádzate s extrémnou iniciatívou. Posledný rok pred voľbami prichádzate s iniciatívou, že chodíte na protesty, ktoré organizujú ľudia v regiónoch, kde sú nešťastní z toho, ako tá cestná infraštruktúra vyzerá. Prosím vás, páni, veď vy ste v parlamente od roku 2006. Čo ste robili doteraz? Aké vyjednávania s ministerstvami ste uskutočnili? Ako vy si to fakt neuvedomujete, že toto je na smiech? To je fraška, čo robíte. O nič iné vám nejde. A o rokovaniach v našom klube viem v posledný včerajší deň. O iných som nepočula. Takže nehovorte nič. Prišli ste tu naozaj s úplnou partizánčinou. Chceli ste si urobiť predvolebný piár, nič viac. Je mi to ľúto, keby ste mali naozaj väčšiu snahu, tak zvoláte odbornú konferenciu, na ktorej sa bavia nie poslanci, ale naozaj, ale naozaj odborníci. V parlamente nič také nebolo. Neviem o tom. Ďakujem pekne.
Zemanová, Anna, poslankyňa NR SR (2017-02-03):
Pán kolega Antal, vyviňovať sa z toho ako samospráva, že vinou sú vyjadrenia štátnych orgánov pri schvaľovaní územného plánu, je presne to, čo sa deje aj v iných oblastiach samosprávy, kde samospráva nemá tú odvahu sa postaviť a vlastne robiť dobré koncepčné veci pre svoje mesto a pre svoj región, lebo sú nepopulárne, tak ako je to určovanie sadzieb dane z nehnuteľnosti, tak je to aj pri územnom pláne, a vždy sa bude samospráva v takýchto prípadoch vyhovárať na ten zlý štát, ktorý dal predbežné stanovisko k vyňatiu z PPF alebo, ja neviem, nejaké iné predbežné stanovisko. Ak by obec takýto doplnok alebo návrh do územného plánu nedala a mala by tú odvahu povedať nie, tak jednoducho tá zmena územného plánu by sa neurobila alebo urobila tak, ako hovorí o tom urbanistický rozvoj. Ešte by som chcela zareagovať na ten vývoj v poľnohospodárstve, ste reagovali aj vy na kolegu Krajniaka, ja mu chcem povedať, že pán Krajniak mal veľmi nesprávne a veľmi neúplné informácie, by som povedala, úplne inak je to v realite, pretože tie dôvody, pre ktoré sa akože dováža mäso zo zahraničia, nie sú, že by sa tuná nevyrobilo kvalitné, ale vlastne v tom zahraničí sa vyrába nekvalitnejšie. Zamestnanosť nie je preto, že by sa tuná hromadne šli ľudia zamestnanosť, ľudia v poľnohospodárstve jednoducho moc chuť pracovať nemajú. Pozrite si portál profesiu, ako poľnohospodárske podniky hľadajú ľudí do svojich prevádzok aj v tých chudobných regiónoch a nevedia ich nájsť. A problémom je aj programové vyhlásenie vlády, ktoré si dalo za úlohu kontrolovať a šikanovať našich poľnohospodárov... (Prerušenie vystúpenia časomerom.)
Hrnčiar, Andrej, podpredseda NR SR (2018-03-13):
Otváram všeobecnú rozpravu, do rozpravy som nedostal žiadnu písomnú prihlášku. Pýtam sa, či sa chce prihlásiť niekto do rozpravy ústne. Končím možnosť nahlásiť sa do rozpravy. Do rozpravy sa neprihlásil nikto. Takže tým pádom prerušujem rokovanie o tomto bode. Chce sa vyjadriť niekto? Asi nie, predpokladám, keďže nebola rozprava. Prerušujem rokovanie o tomto bode programu. Nasledujúcim bodom programu je prvé čítanie o vládnom návrhu zákona o niektorých opatreniach na znižovanie administratívnej záťaže využívaním informačných systémov verejnej správy a o zmene a doplnení niektorých zákonov (zákon proti byrokracii) . Vládny návrh zákona je uverejnený ako tlač 869, návrh na jeho pridelenie na prerokovanie výborom je v rozhodnutí č. 903. Prosím podpredsedu vlády Slovenskej republiky pre investície, teda v zastúpení ministra zdravotníctva Slovenskej republiky Tomáša Druckera, aby uvedený návrh zákona uviedol.
Pčolinský, Peter, podpredseda NR SR (2022-11-29):
S reakciou na faktické pán poslanec Mičovský.
Gaborčáková, Soňa, poslankyňa NR SR (2019-03-27):
Dobrý deň, pán predsedajúci, pani navrhovateľka, kolegovia, kolegyne, v súlade s § 73 zákona o rokovacom poriadku som bola predsedníčkou výboru určená za spravodajkyňu k návrhu zákona, ktorý je uvedený pod tlačou 1329. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. V zmysle oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 1305 z 5. marca 2019 navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet a Výbor Národnej rady Slovenskej republiky pre sociálne veci. Za gestorský výbor navrhujem Výbor Národnej rady pre sociálne veci a odporúčam, aby predmetný návrh zákona výbory prerokovali do 3. mája 2019 a v gestorskom výbore do 7. mája 2019. Prosím, pán predsedajúci, otvorte všeobecnú rozpravu.
Kresák, Peter, poslanec NR SR (2016-10-25):
Ďakujem pekne. Teraz mi dovoľte navrhnúť, aby sme hlasovali o pozmeňujúcom návrhu, ktorý predložila pani poslankyňa Macháčková.
Baránik, Alojz, poslanec NR SR (2020-04-22):
Ďakujem pekne. Je prirodzené, že opozícia kritizuje premiéra, kritizuje túto vládu a robí to spôsobom podobným tomu, ako doteraz vládla. Klamstvá, kradnutie, prekrúcanie a vykrádanie nielen spoločnosti, ale aj myšlienok. To je celé o tom, ako vy ste vládli, tak aj teraz kritizujete. Nie je na tom štipka pravdy, pretože realita je taká, že jediné, čím sa bývalý premiér Pellegrini vyznačuje a čím je výnimočný, je to, že klame tak ako nikto. Premiér Pellegrini klame lepšie ako Fico, a to je čo povedať. Preto zabudnime na to, čo nám tu hovorí bývalý premiér Pellegrini, ktorý nám nechal špajzu prázdnu, lebo toto sú ľudia, ktorí rozkradli túto spoločnosť, toto sú ľudia, ktorých nominanti sú teraz v base a oni sa tvária, že majú morálne právo nás tu nejako kritizovať. Realita je taká, že boj s COVID-om 19 je zároveň bojom o lepšiu spoločnosť. A keď niekto vyčíta Igorovi Matovičovi, že je emocionálny, vy nemáte žiadne emócie, vy ste len stroj na kradnutie a na klamanie. Preto vy nemáte žiadne morálne právo na to, aby ste kritizovali Igora Matoviča. (Ruch v sále. Zaznievanie gongu.) Je to realita, že ten, kto hovorí pravdu, tá pravda je vždy škaredá. Klamstvo je pekné a taký ste aj vy, pán Pellegrini. Pekný klamár. (Potlesk.)
B. Bugár, podpredseda NR SR: (2003-09-18):
Otváram rozpravu o tomto bode programu a pýtam sa, či sa hlási niekto ústne do rozpravy. Pán spravodajca. Končím možnosť sa prihlásiť ústne do rozpravy. Pán Mikloško, nech sa páči, máte slovo.
P. Paška, predseda NR SR: (2006-10-20):
(Pokračovanie aktu tajného hlasovania.)
Vitteková, Anna, poslankyňa NR SR (2014-03-25):
Ďakujem. Na adresu pani poslankyne Žitňanskej len toľko, že samozrejme, že som sa vyjadrila, že to nechávam na rozhodnutie súdu. A možno len na doplnenie, išlo o sudcu Krajského súdu v Trenčíne. Pokiaľ ide o odmeny, takisto som sa takto vyjadrila. Nevidím v tom problém. A pán Osuský, to isté by sa dalo takisto povedať, že nevidíš pre smietku, či brvno, pardon. Pán Gál, som sa pomýlila, keď som povedala pán minister, ale povedala som potom aj exminister Lipšic. A na ostatné, myslím si, že bolo prečítané z médií. Ďakujem.
P. Paška, predseda NR SR: (2009-02-04):
(Hlasovanie.) 140 prítomných, 126 bolo za, 1 proti, 13  sa zdržalo. Návrh na pridelenie návrhu zákona do výborov a určenie lehôt na jeho prerokovanie sme schválili. Pani poslankyňa Biró bude ako určený spravodajca gestorského výboru pre kultúru a médiá uvádzať v prvom čítaní hlasovanie o vládnom návrhu zákona, ktorým sa mení a dopĺňa zákon č. 49/2002 Z. z. o ochrane pamiatkového fondu v znení zákona č. 479/2005 Z. z. Je to tlač 891.
Pollák, Peter, poslanec NR SR (2023-02-07):
Ďakujem pekne, pán predsedajúci. O Kaníkovi sa hovorilo, že bol sociálny netvor. A ja toto prirovnanie chcem vlastne dodať k celej SaS-ke, česť svetlým výnimkám, ktorým verím, že ostalo ešte nejaké sociálne cítenie. Vy sa snažíte potom takto vyviniť nejakými dielčimi sociálnymi pomocami, ktoré sú iba nejak na úzko, na úzku skupinu naviazané a chcete hovoriť o sebe, ako veľmi pomáhate, robíte obrovské petície a zároveň tam, kde máte podporiť sociálne pomoci pre ľudí, tak ako bol daňový bonus alebo teraz obedy zadarmo, tak tam ste ticho. Hľadáte iba spôsoby a dôvody, prečo to nepodporiť. Za 12 rokov pôsobenia SaS v parlamente, aj vo vláde, ja nepoznám jeden návrh, ktorý, s ktorým prišla SaS a pomohla ľuďom. Dokonca aj ten Sulíkov, to kilečko Sulíkove, je iba o kozmetických úpravách, ale marketing obrovský, ako on pomohol podnikateľskému prostrediu. Trt. Ale napriek tomu alebo teda namiesto toho idete zavádzať registračné poplatky za autá, kde chcete ťažiť od ľudí neskutočné peniaze aj za nejakú Felíciu. Toto ste vy v SaS-ke! S ničím nikdy nesúhlasíte, nikdy ste nechceli nikomu pomôcť. Stále hľadáte iba spôsob, prečo nepodporiť a viete, vy ste rovnakí ako smeráci. Keď my sme hovorili o tom, že ideme teda zdaniť tých najbohatších, či to bol hazard, ropa alebo čo to tam bolo? Alkohol, tak vy ste chránili tých ľudí, kým my sme hovorili o tom, že vyberme od týchto ľudí čo najviac peňazí a rozdajme ich medzi tých chudobných, tak vy naopak. Vy ste ochraňovali týchto. A presne tak isto to robil SMER. Presne takisto to robil SMER. SMER dával iba svojim vybratým oligarchom a kašľali na ľudí. Môže si v tomto podať ruky naozaj so smerákmi a ja verím tomu, že SaS-ka... (Prerušenie vystúpenia časomerom.)
Sulík, Richard, predseda NR SR (2011-09-13):
Panie poslankyne, páni poslanci, budeme o chvíľočku pokračovať v schôdzi, chcem vás poprosiť, buď keby ste sa mohli usadiť, alebo keby ste mohli ísť diskutovať mimo rokovaciu sálu. Vyzval som k tomu niekoľkokrát počas prejavu pani poslankyne Gabániovej, zrejme to neviedlo k dostatočnému ukľudneniu. Prosím vás, buď sa usaďte, alebo choďte diskutovať von, nech teda zachováme vážnosť v rokovacej sále. Teraz budeme pokračovať v rokovaní, ako vidím, pán poslanec Chren sa odhlásil. A slovo budú mať teraz poslední traja rečníci ústne prihlásení. Pán poslanec Matovič, nech sa páči. Ešte raz by som chcel poprosiť kolegov nepostávať tu v hlúčikoch jak na stanici. Nerobí to dobre, narúša to celkovú atmosféru. Prosím vás pekne, usaďte sa alebo choďte diskutovať von. Ďakujem pekne.
Laurenčík, Milan, podpredseda NR SR (2020-10-20):
Pán poslanec Kamenický, vy ste sa evidentne neskôr prihlásili, ale keďže som dal priestor aj z koalície, dám aj vám, nech sa páči.
Taraba, Tomáš, poslanec NR SR (2023-05-10):
Ďakujem. Vážená pani kolegyňa, pokiaľ ide o ten Malokarpatský región, tak podľa mňa tam už je to premnoženie tak extrémne, že pochybujem, že či je úplne že v sile iba tých miestnych poľovníkov, ktorí teda sú zároveň aj vinármi, možnosť dať do normálneho stavu tú zver. Keď sa pôjdete po polnoci prejsť čo i len cez Pezinskú Babu autom, to odporúčam, tak tam zažijete na každých možno dvoch-troch kilometroch také úkazy, ako čo je z tých španielskych nejakých dedín, kde vám idú stáda oviec cez cestu a musíte čakať, tak toto tam vyzerá s jeleňmi. A tie jelene jednoducho pasú potom celú, celú, v podstate celý chotár, takže čím tu viac o tom budeme mudrovať, tak tým jednoducho viac tých škôd tam bude. A podľa mňa jednoducho ja by som žiaden problém nemal s tým tam poslať armádu a jednoducho to celé vystrieľať tisícami, tisícami kusov, dať to do normálneho stavu, pretože, pretože ten nadstav je taký, že oni by museli, teraz ma nechytajte úplne za čísla, ale jednoducho tam je nejakých že 2 500 kusov nad, nad úroveň, čo sú len odhady, lebo však oni to s tými dronmi a podobne si večer mapujú, že ako to ide dole. Takže jednoducho sú lokality, podľa mňa treba priznať, že sa to tu totálne zanedbalo dlhé roky, čím neviním len teda poľovníkov, ale ten reálny stav a ak sa teda nemáme pozerať na to, že celá tá krajinotvorba len zaburinie a aj, lebo aj to poľnohospodárstvo, napríklad to vinárstvo tu má aj turistický charakter, na to je napojená gastronómia a podobne, tak jednoducho sú lokality, kde to bude treba jednoducho radikálne vyriešiť.
P. Prokopovič, poslanec: (2002-05-23):
I. Presperín, podpredseda NR SR: Hlasujeme teraz, prosím, o tomto návrhu. Hlasujte. (Hlasovanie.) Prítomných je 76 poslancov, za 74, proti 1, zdržal sa 1, všetci hlasovali. Konštatujem, že Národná rada na návrh vlády vyslovila súhlas s prerokovaním tohto návrhu zákona v skrátenom legislatívnom konaní. Teraz pristúpime k prvému čítaniu o vládnom návrhu zákona, ktorým sa dopĺňa zákon č. 92/1991 Zb. o podmienkach prevodu majetku štátu na iné osoby v znení neskorších predpisov . Vládny návrh zákona máte ako tlač 1586, návrh na pridelenie vládneho návrhu zákona na prerokovanie výborom Národnej rady máte v rozhodnutí predsedu Národnej rady č. 1774. Z poverenia vlády Slovenskej republiky návrh zákona uvedie ministerka pre správu a privatizáciu národného majetku Slovenskej republiky Mária Machová. Prosím ju, aby sa ujala slova. M. Machová, ministerka pre správu a privatizáciu národného majetku SR: Ďakujem veľmi pekne. Vážený pán predsedajúci, dámy poslankyne, páni poslanci, predkladaná novela zákona č. 92 umožní, aby vyššie územné celky, ktorým sa na základe súčasnej situácie ukladá vykonávať rôzne funkcie, na čo v súčasnom období nedisponujú, alebo nemajú patričné finančné prostriedky, resp. majetok. Doplnením § 12 ods. 2 písm. d), kde by sa medzi subjekty, na ktoré je možné previesť majetok štátu, doplnili štyri slovíčka „vyššie územné celky“, by sa určite situácia pri napĺňaní úloh vyšších územných celkov uľahčila a táto novela by vlastne umožnila ministerstvu pre správu a privatizáciu niektoré zariadenia z oblasti školstva, zdravotníctva či iných previesť na vyššie územné celky. Takže dúfam, že podporíte návrh na posunutie do druhého čítania a naplníte tak očakávania všetkých ôsmich predsedov vyšších územných celkov. Ďakujem veľmi pekne. I. Presperín, podpredseda NR SR: Ďakujem pani ministerke za uvedenie vládneho návrhu zákona, prosím, aby zaujala miesto určené pre navrhovateľov. Dávam slovo spravodajcovi, ktorého určil navrhnutý gestorský výbor pre hospodárstvo, privatizáciu a podnikanie, pánovi poslancovi Pavlovi Prokopovičovi. Prosím.
Suja, Miroslav, poslanec NR SR (2022-05-11):
Ďakujem za tvoje vystúpenie, Filip. Ako budem rád za každý návrh, ktorý uľahčí život chovateľom. Ako si povedal, zníži sa byrokracia, zvýši sa potravinová sebestačnosť. A vlastne chovateľom, ktorí, ako som už povedal, chovajú domáce zvieratá pre vlastnú potrebu, vážení kolegovia, kolegyne. Verím, že tento zákon prejde do druhého čítania, lebo je to vlastne vo vašom programovom vyhlásení vlády, kde ste sa zaviazali k zvýšeniu potravinovej sebestačnosti a k zníženiu byrokracie. Tak ja si myslím, že s tým nemáte problém, môžte ten zákon pozmeňujúcimi návrhmi upravovať, dávať návrhy. Ja som tomuto otvorený, ale potom, ako som už povedal, vaše programové vyhlásenie vlády je len zdrap papiera, ktoré je na to, aby oklamalo ľudí a hodilo sa do koša a vôbec vám oň nejde. Ďakujem.
Pellegrini, Peter, predseda NR SR (2015-03-19):
Pán minister, chcete reagovať?
M. Číž, podpredseda NR SR: (2007-12-05):
(Hlasovanie.) Prítomných 143 poslancov, za 4, proti 53, zdržalo sa 84, nehlasovali 2. Konštatujem, že tento návrh sme neschválili.
P. Hrušovský, podpredseda NR SR: (2001-10-25):
P. Tatár, poslanec: Ďakujem pekne za slovo. Vážené dámy, vážení páni, chcem k priebehu povedať dve veci, že ten pozmeňujúci návrh, ktorý bol podaný, naozaj aj podľa navrhovateľov je nad rámec predloženého návrhu zákona. Druhá vec je, že navrhovatelia súhlasia so všetkými bodmi zo spoločnej správy. Vrátim sa možno k otázke, či vymieňať, alebo nevymieňať niektoré štátne sviatky. Vôbec o tom nebola reč. Ide o nedorozumenie, ako aj v prípade niektorých iných komentárov, ktoré tu odzneli. V žiadnom prípade nejde o nejaké účtovanie, ale naopak, my sme chápali aj prerokovanie tohto bodu od začiatku ako istú slávnosť. Myslím si, že deň boja za slobodu a demokraciu a v tom sa môžeme zhodnúť a dopĺňať, aj keď môžeme mať rôzne názory, je takým dňom, že väčšina ľudí na Slovensku sú práve tí, ktorí sú za slobodu a demokraciu a opačne, len snáď malá časť by bola proti tomu. Takže preto ešte raz sa chcem poďakovať za všetky podporné stanoviská a prosím, aby sme tento zákon prijali. Ďakujem.
Budaj, Ján, poslanec NR SR (2017-12-13):
Ďakujem. Oceňujem, že politik, ktorý získal päťročný mandát práve na základe volebného zákona, taký, aký je, zostal integrálny a presadzuje aj naďalej návrat k pôvodnému modelu, k dvojkolovej voľbe. Skutočne každý, každá väčšinová voľba by mala byť dvojkolová z jednoduchého dôvodu a to je čo najvyššia legitimita volených zástupcov. Získať čo najviac podpory voličov, tak aby zvolený predstaviteľ potom aj cítil záväzok a zodpovednosť. Tiež ďakujem Jofovi za všetku prácu, ktorú tu vynaložil, a ako vidí, nič nie je dokončené, všetko je v behu, a verím, že bude aj naďalej súčasťou tej partie, ktorá tlačí Slovensko dopredu.
Grendel, Gábor, poslanec NR SR (2016-04-21):
Ďakujem. Pani ministerka, povedali ste, že teraz je nás tu 136, ktorí sa aspoň na základných veciach zhodneme a že sa tá zhoda po ďalších voľbách bude hľadať čoraz ťažšie. Ak som to správne dešifroval, tak ste zrejme narážali na jeden poslanecký klub, ktorý ste teda z tej stopäťdesiatky odpočítali. Ale ja v programovom vyhlásení vlády čítam napríklad toto: „Programové vyhlásenie vlády je postavené tak, aby vnútropolitickú a medzinárodnú stabilitu krajiny ukotvilo na prehlbovaní spoločenskej, hospodárskej a sociálnej súdržnosti s cieľom zastaviť nárast extrémizmu a extremizácie parlamentnej politiky.“ Čiže sa to nepodarí? Ako keby vyplývalo z toho, čo ste povedali. Druhá vec, myslím si, že asi je to z programu MOST-u, opravte ma, ak sa mýlim, včera som to spomínal v rozprave. Nevidel som tu pána ministra Kaliňáka, tak sa chcem spýtať vás, či záväzok, že vláda vytvorí podmienky pre posilnenie parlamentnej kontroly menovania prezidenta Policajného zboru formou verejného vypočutia, pretože aj to patrí k spravodlivosti na Slovensku, polícia, či sa tento záväzok bude vzťahovať aj na súčasného policajného prezidenta. A na záver, aby som mal opäť jeden citát pre útlocitných: „Súčasný vládny štvorlístok oklamal svojich voličov a chce naďalej klamať celé Slovensko,“ koniec citátu. Je z diskusie k programovému vyhláseniu vlády zo 4. augusta 2010, autor výroku opozičný poslanec Ľubomír Jahnátek.
Paška, Pavol, predseda NR SR (2013-02-05):
(Hlasovanie.) Hlasujeme. 141 prítomných, 129 bolo za, 10 sa zdržalo, 2 nehlasovali. Návrhy sme schválili. Pán poslanec Matovič uvedie hlasovanie v prvom čítaní o návrhu pána poslanca Richarda Vašečku na vydanie zákona č. 145 o správnych poplatkoch. Je to tlač 292. (Hlasovanie o návrhu poslanca Národnej rady Slovenskej republiky Richarda Vašečku na vydanie zákona, ktorým sa mení a dopĺňa zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov , tlač 292.)
Figeľ, Ján, podpredseda NR SR (2014-12-12):
Nech sa páči, Alojz Hlina s reakciou.
Ľ. Mušková, poslankyňa: (2008-04-01):
Po prvé, precizujeme úpravu pracovného času obsiahnutú v Zákonníku práce, kde sa umožňuje zamestnávateľom flexibilnejšie rozhodnutie o pracovnom čase. A zamestnávatelia, musím podotknúť, ho vítajú. Na druhej strane treba tiež zdôrazniť ale, že je tu zabezpečená ochrana zamestnanca, pretože využitie tejto novej právnej úpravy by bolo možné iba po dohode so zamestnancom. Druhý problém, ktorý tu už bol spomínaný mojou predrečníčkou, je problém predaja v troch a pol dňa pracovného pokoja, ktoré pripadajú na 24. december po dvanástej hodine, na 25. december, 1. január a veľkonočnú nedeľu, kde tento návrh zakazuje predaj. My predkladatelia sledujeme jeden cieľ a tým je ochrana rodiny a ochrana detí. Je len kvapkou, len tým najmenším minimom, čo môžeme pre rodiny urobiť oproti tomu, aby sa dodržiaval zákon. Platný zákon o štátnych sviatkoch, dňoch pracovného pokoja a pamätných dňoch totiž jasne hovorí, že štátne sviatky a nedele sú dňom pracovného pokoja. Toto platí vo všetkých civilizovaných krajinách. Všetky štáty bývalej pätnástky Európskej únie si totiž tvrdo hája a ochraňujú rodiny a nedovoľujú, ba priam, ako je to v Nemecku, zakazujú pracovať v nedeľu a vo sviatky. U nás, tak ako som povedala, napriek tomu, že máme sviatkový zákon, že Zákonník práce jasne definuje, ktoré profesie môžu vo sviatok pracovať, Zákonník práce je obchádzaný a nedodržiavaný najmä teda niektorými obchodnými reťazcami. A musím povedať na druhej strane zase, niektoré obchodné reťazce vítajú tento náš návrh. A matky sú potom nútené robiť cez nedeľu i cez sviatky. A ich rodiny musia existovať bez matiek. V návrhu sa nedotýkame však týchto nedieľ, ako som to povedala, riešime iba tri spomenuté sviatky, tri a pol teda dňa. A napriek tomu veríme, že aj tieto tri dni, ktoré sú tradične rodinnými sviatkami, pomôžu zlepšiť situáciu rodín a rodičov pracujúcich v obchode. Preto vás chcem poprosiť, vážení kolegovia, aby ste podporili túto novelu do druhého čítania. Ďakujem vám veľmi pekne za pozornosť.
Laurenčík, Milan, podpredseda NR SR (2020-11-05):
Pán minister, chcete reagovať? Nech sa páči.
M. Číž, podpredseda NR SR: (2007-02-07):
Konštatujem, že tieto návrhy sme schválili. (Potlesk.) Nech sa páči ďalej, pán spravodajca.
Laurenčík, Milan, podpredseda NR SR (2021-09-21):
Ďalšiu faktickú poznámku má pán poslanec Jozef Habánik, nech sa páči.
Blaha, Ľuboš, podpredseda NR SR (2024-06-21):
Ďakujem pekne, na vaše vystúpenie, pán poslanec, neevidujem faktické poznámky. Vyhlasujem rozpravu za skončenú. Chce k rozprave zaujať stanovisko navrhovateľ, pán generálny riaditeľ? Nech sa páči.
Zmajkovičová, Renáta, podpredsedníčka NR SR (2013-09-05):
Do rozpravy vystúpi pán poslanec Mihál. Nech sa páči, máte slovo.
Hrnčiar, Andrej, podpredseda NR SR (2016-06-21):
Pán poslanec Grendel.
B. Bugár, podpredseda NR SR: (2004-06-16):
Pán poslanec Jarjabek.
Hudacký, Ján, poslanec NR SR (2014-11-10):
Ďakujem pekne, pán predseda. Vážený pán minister vnútra, rozhovorili ste sa teda dosť doširoka, ja si myslím, a možno by bolo lepšie, keby ste sa viac držali toho vášho rezortu a hlavne riešenia množstva káuz, ktoré sú spojené aj s touto vládou. Okrem iného teda ste hovorili aj o odkúpení materskej spoločnosti SPP, aké to bolo výhodné pre túto krajinu. Ja si to vôbec nemyslím. Myslím si, že teda to bolo nezmyselné rozhodnutie. Vyhodili ste zbytočne 60 mil. eur za odkúpenie tejto materskej spoločnosti, pričom každý rok táto materská spoločnosť bude niesť na svojich pleciach takmer 80 mil. eur ročne. To všetkého, samozrejme, budú musieť zaplatiť daňoví poplatníci, teda aj tí, ktorým naoko prostredníctvom cien za plyn šetríte ich rozpočty. Štát mohol a mal regulovať cenové návrhy vo valnom zhromaždení SPP, kde mal v podstate majoritu 51 %. Čiže nebolo vôbec treba odkupovať materskú spoločnosť. Naviac, ceny plynu a vôbec energií sú regulované regulačným úradom ÚRSO, a nie Úradom vlády. Takže skutočne táto transakcia bola nezmyselná. Ak ste teda niekoho odbremenili týmto spôsobom, odkúpením tohto podielu, tak odbremenili ste predovšetkým minoritného investora, súkromného investora, ktorý si skutočne teraz môže deliť len zisky z niektorých dcérskych spoločností, predovšetkým z Eustreamu. Ďakujem pekne.
Medvecký, Andrej, poslanec NR SR (2022-03-22):
Ďakujem, ďakujem za slovo. Kolegyňa Sulanová, veľmi pekne ste im to povedali, len verím alebo myslím si, že tých 79 vlastizradcov si to neuvedo... neuvedomuje, no raz príde čas, keď oby... ľudia, nie Obyčajní ľudia, ako tuto zradcovia, čo sedia v parlamentných laviciach, ale skutoční obyčajní ľudia, ktorí žijú na Slovensku, im túto zradu odplatia a vyženú tých amerických teroristov zo Slovenska.
Šimečka, Michal, podpredseda NR SR (2023-11-22):
Ďakujem pekne. S reakciou na faktické pán poslanec Jakab.
Bugár Béla, podpredseda NR SR (2017-03-28):
Prezentujme sa a hlasujme. (Hlasovanie.) Prítomných 147, za 45, proti 17, zdržalo sa 83 poslancov, 2 nehlasovali. Návrh nebol schválený.
Pellegrini, Peter, predseda NR SR (2024-02-08):
Prezentujme sa a hlasujme o bode 139 druhého pozmeňujúceho návrhu pána poslanca Galka. (Hlasovanie.) Prítomných 131 poslancov, za 17, proti 75, zdržalo sa 38, nehlasoval 1. Bod sme neschválili.
B. Bugár, podpredseda NR SR: (2004-05-13):
(Hlasovanie.) Prítomných je 135 poslancov, za návrh 134, zdržal sa 1. Konštatujem, že tieto body zo spoločnej správy sme schválili. Nech sa páči. M. Vajda, poslanec: Ďalej, pán predsedajúci, prosím, aby ste dali hlasovať spoločne o bodoch 4, 7, 13, 15, 36, 40, 43, 44, 53, 67, 78, 86, 88, 89, 93, 99, 109 s odporúčaním gestorského výboru neschváliť.
P. Paška, predseda NR SR: (2007-10-23):
O vašom druhom procedurálnom návrhu budeme hlasovať alebo požiadam o všeobecný súhlas potom. (Prerušenie rokovania o 11.11 hodine.) (Pokračovanie rokovania o 11.26 hodine.)
A. Belousovová, podpredsedníčka NR SR: (2007-06-20):
Pán poslanec Miššík, chcete reagovať na faktickú poznámku pani poslankyne? Nech sa páči.
Hrnčiar, Andrej, podpredseda NR SR (2019-05-10):
Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce prihlásiť niekto do rozpravy ústne. Končím možnosť nahlásiť sa do rozpravy. Nech sa páči, pán poslanec Fecko.
Ďuriš Nicholsonová, Lucia, podpredsedníčka NR SR (2017-04-06):
Kľud v rokovacej sále, poprosím vás. Pani poslankyňa Natália Blahová, nech sa páči.
Žitňanská, Lucia, poslankyňa NR SR (2014-06-03):
Ďakujem pekne. Ja sa stotožňujem s tým, že je veľa bodov v novele ústavy, na ktorých sa našlo kompromisné riešenie, a vlastne jedinou otvorenou otázkou bolo alebo zostala tá časť, ktorá hovorí práve o tých plošných previerkach, a pretože pri kandidátoch na sudcov aj pri riešení individuálnych prípadoch sme sa zhodli. Tam tiež nie je problém a dokonca tie dvere sú tam otvorené v tej ústave a podľa mňa tam, keby sme skončili, tak je dobre. Jediný ten zásadný problém, ktorý stále ostáva, sú tie plošné previerky a teraz bez ohľadu na to, či je na konci prezident, alebo nie je na konci prezident, musíme si uvedomiť mechanizmus, ktorý sa proste spustí, mechanizmus spracovávania informácií od spravodajských služieb a iných zložiek na pôde NBÚ, ktoré sa dostanú za zatvorené dvere Súdnej rady, ktorá vypracuje stanovisko, z ktorého potom všetci budú vychádzať, a to je to, čo sa vo vnútri, to je antisystémové dokonca totižto. Pretože podľa mojej mienky to, naopak, podporuje všetky tie antisystémové väzby vo vnútri justície, ktoré dnes fungujú a s ktorými sa proste tak ťažko bojuje a výsledkom ktorého sú tie všetky rodinkárstva, ktoré vidíme, ktoré sa pretavujú nielen do prijímania nových sudcov, ale aj do samotného fungovania justície, a je to to najhoršie, s čím sa najťažšie bojuje, pretože je to skryté, a som presvedčená, že toto podporujeme. Podľa mňa nastanú dlhotrvajúce procesy, nastane ústavnoprávne naťahovanie a v konečnom dôsledku na tie previerky... (Prerušenie vystúpenia časomerom.)
B. Bugár, podpredseda NR SR: (2004-05-26):
Vážené panie poslankyne, vážení páni poslanci, budeme pokračovať druhým čítaním o vládnom návrhu zákona, ktorým sa mení a dopĺňa zákon Národnej rady Slovenskej republiky č. 182/1993 Z. z. o vlastníctve bytov a nebytových priestorov v znení neskorších predpisov (tlač 562). Spoločnú správu výborov máte v tlači 562a. Prosím teraz podpredsedu vlády a ministra financií Slovenskej republiky Ivana Mikloša, aby vládny návrh zákona odôvodnil.
Bugár, Béla, podpredseda NR SR (2018-02-06):
Ďakujem. Otváram rozpravu a pýtam sa, či sa hlási niekto do rozpravy. Nie, vyhlasujem rozpravu za skončenú. Prerušujem rokovanie o tomto bode programu. Chcem sa vás opýtať, vážené pani poslankyne, páni poslanci, pán minister ešte má jeden návrh zákona, poprípade, či by bola ochota to pustiť ešte pred hlasovaním. Áno? Dobre, ďakujem pekne. Takže ďalším bodom je druhé čítanie o vládnom návrhu zákona o poskytovaní informácií o technickom predpise a o prekážkach voľného pohybu tovaru a o zmene zákona č. 264/99 Z. z. o technických požiadavkách, tlač 754. Nech sa páči. (Rokovanie o vládnom návrhu zákona o poskytovaní informácií o technickom predpise a o prekážkach voľného pohybu tovaru a o zmene zákona č. 264/1999 Z. z. o technických požiadavkách na výrobky a o posudzovaní zhody a o zmene a doplnení niektorých zákonov v znení neskorších predpisov , tlač 754.)
Kollár, Boris, predseda NR SR (2021-12-14):
Ďakujem. Teraz vystúpi pán poslanec Fico.
Danko, Andrej, predseda NR SR (2019-01-29):
Poprosím písomne, ale nie je to procedurálny návrh. Pán poslanec Matovič.
Pčolinský, Peter, podpredseda NR SR (2023-02-10):
Ďakujem. S reakciou pán poslanec Dostál.
Z. Horváth, poslanec: (2008-09-16):
Návrh zákona bol doručený všetkým poslancom Národnej rady Slovenskej republiky ako parlamentná tlač 722. Predseda Národnej rady Slovenskej republiky zaradil poslanecký návrh zákona do programu tejto schôdze v lehote určenej rokovacím poriadkom Národnej rady Slovenskej republiky. Predseda Národnej rady Slovenskej republiky rozhodnutím č. 723 z 21. augusta 2008 navrhol prideliť návrh zákona na jeho prerokovanie výborom a navrhol gestorský výbor vrátane lehôt  na jeho prerokovanie. Súčasne predseda Národnej rady Slovenskej republiky konštatoval, že návrh zákona spĺňa všetky ustanovené náležitosti podľa rokovacieho poriadku Národnej rady Slovenskej republiky a podľa legislatívnych pravidiel na jeho prerokovanie v Národnej rade Slovenskej republike. Cieľom návrhu zákona je zrušiť povinnosť samostatne zárobkovo činných osôb predkladať Sociálnej poisťovni každoročne do 30. júna kalendárneho roku výpisy z daňových priznaní. Návrh zákona je v súlade s Ústavou Slovenskej republiky, s ostatnými zákonmi a medzinárodnými zmluvami, ktorými je Slovenská republika viazaná. S ohľadom na oprávnenia, ktoré pre mňa ako spravodajcu výboru vyplývajú odporúčam, aby sa Národná rada Slovenskej republiky po všeobecnej rozprave o podstate návrhu zákona uzniesla na tom, že podľa § 73 ods. 3 písm. c) rokovacieho poriadku prerokuje predmetný návrh zákona v druhom čítaní. V prípade, ak sa Národná rada Slovenskej republiky rozhodne návrh zákona prerokovať v druhom čítaní podľa § 74 ods. 1 zákona Národnej rady Slovenskej republiky o rokovacom poriadku v súlade s návrhom predsedu Národnej rady Slovenskej republiky uvedeným v citovanom rozhodnutí odporúčam Národnej rade Slovenskej republiky prideliť návrh zákona v druhom čítaní na prerokovanie, a to Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre sociálne veci a bývanie a Výboru Národnej rady Slovenskej republiky pre financie, rozpočet a menu. Za gestorský výbor navrhujem Výbor Národnej rady Slovenskej republiky pre sociálne veci a bývanie, pritom odporúčam, aby výbory, ktorým bol návrh zákona pridelený ho prerokovali v lehote do 30 dní a gestorský do 31 dní. Pani predsedajúca, skončil som, prosím, otvorte rozpravu.
P. Paška, predseda NR SR: (2009-02-10):
(Hlasovanie.) 83 prítomných, 78 bolo za, 4 sa zdržali, 1 nehlasoval. Konštatujem, že sme schválili vládny návrh novely zákona č. 57/1998 Z. z. o Železničnej polícii. Teraz pán predseda výboru pre financie, rozpočet a menu pán poslanec Burian uvedie hlasovanie o návrhu uznesenia k návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov . Je to tlač 946.
Danko, Andrej, predseda NR SR (2019-11-26):
Prosím, prezentujme sa a hlasujeme. (Hlasovanie.) Prítomných 147 poslancov, za 143, proti 1, zdržalo sa 3. (Potlesk.) Konštatujem, že Národná rada po opätovnom prerokovaní schválila novelu zákona č. 201/2008 Z. z. o náhradnom výživnom vrátenú prezidentkou Slovenskej republiky. Teraz budeme hlasovať v druhom čítaní o zákone zo 17. októbra 2019, ktorým sa mení a dopĺňa zákon č. 343/2015 Z. z. o verejnom obstarávaní, vrátenom prezidentkou Slovenskej republiky na opätovné prerokovanie Národnou radou (tlač 1789). Dávam slovo spoločnému spravodajcovi z výboru pre hospodárske záležitosti poslancovi Pamulovi, aby hlasovania uvádzal podľa pripomienok prezidentky. (Hlasovanie o zákone zo 17. októbra 2019, ktorým sa mení a dopĺňa zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony, vrátenom prezidentkou Slovenskej republiky na opätovné prerokovanie Národnou radou Slovenskej republiky , tlač 1789.)
Figeľ, Ján, podpredseda NR SR (2012-09-18):
Pán poslanec Záhumenský, rozprava už bola skončená dopoludnia, ja prosím, aby ste zhodnotili rozpravu a nechali vecnú stránku už tak, ako bola povedaná. Nech sa páči.
J. Halecký, poslanec: (2009-12-08):
Takže z tohto dôvodu je to aktuálna téma. Myslím si, že si zaslúži podporu aj v trestnom počínaní voči týmto páchateľom, pretože je to výchova ľudí, výchova mladých ľudí a navodzovanie určitej miery únosnosti vzťahov vo všeobecnosti. Takže zákon považujem za aktuálny, dobrý a myslím si, že nájde podporu. Ďakujem.
P. Paška, predseda NR SR: (2009-04-28):
(Hlasovanie.) 130 prítomných, 77 za, 53 sa zdržalo. Aj tento bod sme schválili.
Jurinová, Erika, poslankyňa NR SR (2017-04-04):
Ďakujem pekne. Aj ja si myslím, že tento, tento návrh asi nemá teraz veľkú šancu na prejdenie, ale dôležité je stále o tom hovoriť. Opäť zopakujem, že tak ako bol navrhnutý vládny návrh zákona o štátnych sviatkoch alebo teda zákaze alebo regulácii maloobchodu počas štátnych sviatkov, je to prvým krokom k tomu, aby sa upravil alebo reguloval maloobchodný predaj aj v nedeľu. Vôbec si nemyslím, že ide to v rozpore s návrhom, o ktorom budeme tak isto hovori,ť a hovorí o tom, že do Zákonníka práce sa má zaviesť aj pojem práca v nedeľu, práca v sobotu a mať za to povinnosť adekvátneho ohodnotenia. Ale úplne súhlasím s tým, čo si, Rišo, hovoril, že práca v nedeľu nevedie k prosperite krajiny. Som o tom naozaj presvedčená, lebo ten pravidelný cyklus oddychu sa po, ak ho teda nedodržiavame, jednoznačne musím povedať, že sa to podpíše pod zdravie, psychicky vývoj jedinca, ale aj celých rodín. Hovoril si dlho o tých spoločenstvách, ktoré vytvárajú vlastne rodiny. Áno, pokiaľ nebudem dbať na to, že rodiny musia nájsť dostatok času na to, aby spolu vedeli tráviť, nielen trávili, ale aj vedeli tráviť voľný čas, tak dovtedy sa spoločnosti alebo aj rodinám nebude dariť dobre. Tiež ma zaujala myšlienka, ktorú si povedal, že vlastne prácou v nedeľu rozširujeme pracujúcu chudobu. S tým takisto výsostne súhlasím. Pretože, ako som už spomínala, 99 % v maloobchodnom predaji pracujú ženy. A vieme, vo väčšine prípadov dostávajú minimálnu mzdu. Chvála všetkým reťazcom, ktoré, je ich pár teda len, ktoré dávajú slušné príplatky za sobotu a nedeľu, ale mnohé ženy pracujú za minimálnu mzdu a ich príplatok za prácu v nedeľu, ktorý je samozrejme len braný ako nadčas, je desať... (Prerušenie vystúpenia časomerom.).
Verešová, Anna, poslankyňa NR SR (2017-03-22):
Ďakujem za slovo. Vážený pán podpredseda, pán minister, vážení kolegovia, dovoľte mi povedať pár slov k tomuto návrhu zákona o rodičovskom príspevku. Určite budete so mnou súhlasiť, že demografická kríza je v podstate jednou z najväčších hrozieb, ktorú teraz vlastne zažívajú krajiny Európy a tak isto aj Slovensko. Ja naozaj pravdou, že už v roku 2030 sa aj Slovensko zaradí medzi ostatné členské krajiny Európy s najstarším obyvateľstvom a že teda už od roku 2030 bude obyvateľov Slovenska ubúdať. A je naozaj faktom, že už ani ekonómovia nehovoria toľko o HDP, ako hovoria viac o demografii, ktorá je skutočne, skutočne hrozbou a mnohé krajiny, európske krajiny, už prijímajú rôzne opatrenia, nástroje. Sú to aj finančné stimuly, zvlášť zavesené na zásluhovosť, na zamestnanosť rodičov, ale aj ďalšie a ďalšie nástroje prorodinné. Sociálna a rodinná politika má taký spoločný prienik... (Prerušenie vystúpenia predsedajúcim pre hluk v sále.)
Glváč, Martin, podpredseda NR SR (2019-09-13):
Ďalší v rozprave, pán, s faktickou pán poslanec Marosz. Len chcem povedať, že SMER vznikol 9. 12. 1999. Nech sa páči, pán poslanec Marosz.
Kazda, Radovan, poslanec NR SR (2021-10-26):
Pán poslanec, vy ste hovorili o tých, o tej TPS-ke, že ÚRSO nič nerobí, ste to tu predali spôsobom, že vlastne až nejak, možnože až po vašom zásahu sa začalo niečo diať. Takže 6. júla 2021 zverejnilo ÚRSO na svojom webe 6. júla, to je skoro štyri mesiace za chvíľku, dokument na verejnú konzultáciu: Prehodnotenie spôsobu určenia výšky tarify za prevádzku systémov na roky 2022 až ´25. Dal to tam na verejnú konzultáciu, to je to, čomu asi veľmi vy nerozumiete, vlastne vy tomu jednoznačne nerozumiete. Takže je to tam už od 6. júla. Neviem, o čom ste teda hovorili. Hovorili ste o tom, že ministerstvo hospodárstva alebo pán minister nepredložil žiaden plán proti zdražovaniu. Opäť znovu tá istá rétorika. Veľmi dobre viete, že zdražuje, to zdraženie spôsobila silová zložka elektriny. Ja sa pýtam, ktorá zložka elektriny, ktorú vie vláda reálne ovplyvniť, ktorá zdražela. Prosím, odpovedzte mi. Ktorá zdražela teraz za posledný rok zložka elektriny, ktorú vie vláda ovplyvniť? Ja vám viem odpovedať, ktorá zlacnela, o tej sme tu už hovorili, teda o tej sa vie, ale o tej hovoril aj pán minister. Krátko ešte na, vlastne to už povedala pani kolegyňa Zemanová, tá šéfka asociácie, že sa v SAP-ke, že sa angažovala vo fotovoltaike. Tak ako o tento podpásový, absolútne podpásový úder sa pokúšal už pán Blanár na predchádzajúcej schôdzi, keď sme riešili energetiku. Bol to absolútny, absolútna podpásovka, ktorá je úplne mimo. Zatiaľ toľko.
Štefanec, Ivan, poslanec NR SR (2012-08-06):
Ďakujem, pán predseda. Som rád, že pán poslanec Chren pripomenul skutočnosť, ktorá zatiaľ nebola až tak zvýraznená v tejto rozprave, a to je, že úspory v druhom pilieri sú predmetom dedenia. Priamo to odporuje názoru pani poslankyne Vaľovej, ktorá vystúpila za poslanecký klub vládnej strany a ktorá nás presviedčala o tom, že peniaze v druhom pilieri sú vraj štátne. Nuž, keby boli štátne, tak asi by sa nedali dediť. To už dá, samozrejme, rozum. A tento fakt musíme zdôrazňovať stále viac a viac. To, čo je v druhom pilieri, tak to sú peniaze na účtoch ľudí, ktoré sú predmetom dedenia. Myslím, že to je jednoduchý a pekný príklad, ktorý si uvedomujú aj ľudia aj všetci tí, ktorí vstúpili do druhého piliera. Aj podľa mojich skúseností mnohí z nich vstúpili do druhého piliera práve na základe tejto skutočnosti. Keď im už nevychádzali jasné argumenty a vlastne ten dôchodok keď si vypočítavali, či budú mať na základe svojho veku vyšší, alebo či majú vstúpiť do druhého piliera, mnohí sa rozhodovali na základe toho, že keď už niečo na svojich účtoch budú mať, tak toto im štát nevezme. Vidíme, že aj to sa môže meniť a podľa súčasnej situácie aj to môže byť vratké. Práve preto je dôležité, aby ľudia sledovali, čo sa deje, aby sledovali, kto im chce zobrať peniaze, ktoré si odkladajú na svoj dôchodok. Druhý fakt, ktorý spomenul pán poslanec Chren, bola prognóza Medzinárodného menového fondu. Takisto ma teší, že zdôraznil, že dva týždne predtým, ako vláda prišla so skráteným legislatívnym konaním, Medzinárodný menový fond potvrdil, že na Slovensku sú verejné financie v stave, keď žiadna päťstomiliónová diera neexistuje, a že to je len a len výmysel vlády. Ďakujem pekne.
Bugár, Béla, podpredseda NR SR (2019-05-15):
Je všeobecný súhlas s týmto návrhom? (Nesúhlasná reakcia pléna.) Nie. Prezentujme sa a hlasujme. (Hlasovanie.) Prítomných 135, za 75, proti 58, 1 sa zdržal, 1 nehlasoval. Konštatujem, že tieto body sme zaradili na pondelok budúci týždeň po termínovaných bodoch. Takže, pán poslanec Farkašovský, nech sa páči, uvádzajte hlasovanie o zákone č. 63/´93 o štátnych symboloch, tlač... (Reakcie z pléna.) Pani poslankyňa Remišová, procedurálny návrh. Už tretíkrát budem uvádzať jeden návrh zákona, ale nech sa páči. Nezbadal som vás.